CELEX: 62015CA0360
Language: el
Date: 2018-01-30 00:00:00
Title: Συνεκδικασθείσες υποθέσεις C-360/15 και C-31/16: Απόφαση του Δικαστηρίου (τμήμα μείζονος συνθέσεως) της 30ής Ιανουαρίου 2018 [αίτηση του Hoge Raad der Nederlanden, Raad van State (Κάτω Χώρες) για την έκδοση προδικαστικής αποφάσεως] — College van Burgemeester en Wethouders van de gemeente Amersfoort κατά X BV (C-360/15), Visser Vastgoed Beleggingen BV κατά Raad van de gemeente Appingedam (C-31/16) (Προδικαστική παραπομπή — Υπηρεσίες στην εσωτερική αγορά — Οδηγία 2006/123/ΕΚ — Πεδίο εφαρμογής — Άρθρο 2, παράγραφος 2, στοιχείο γʹ — Αποκλεισμός των υπηρεσιών και των δικτύων ηλεκτρονικών επικοινωνιών — Άρθρο 4, σημείο 1 — Έννοια του όρου «υπηρεσία» — Λιανικό εμπόριο προϊόντων — Κεφάλαιο III — Ελευθερία εγκαταστάσεως των παρόχων υπηρεσιών — Δυνατότητα εφαρμογής σε αμιγώς εσωτερικές καταστάσεις — Άρθρο 15 — Απαιτήσεις που πρέπει να αξιολογηθούν — Εδαφικός περιορισμός — Χωροταξικό σχέδιο το οποίο απαγορεύει το λιανικό εμπόριο μη ογκωδών προϊόντων σε γεωγραφικές ζώνες εκτός του κέντρου της πόλεως — Προστασία του αστικού περιβάλλοντος — Άδειες για την παροχή δικτύων και υπηρεσιών ηλεκτρονικών επικοινωνιών — Οδηγία 2002/20/ΕΚ — Χρηματικές επιβαρύνσεις που συνδέονται με τα δικαιώματα εγκαταστάσεως ευκολιών για δημόσιο δίκτυο ηλεκτρονικών επικοινωνιών)

26.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/2
            
         Απόφαση του Δικαστηρίου (τμήμα μείζονος συνθέσεως) της 30ής Ιανουαρίου 2018 [αίτηση του Hoge Raad der Nederlanden, Raad van State (Κάτω Χώρες) για την έκδοση προδικαστικής αποφάσεως] — College van Burgemeester en Wethouders van de gemeente Amersfoort κατά X BV (C-360/15), Visser Vastgoed Beleggingen BV κατά Raad van de gemeente Appingedam (C-31/16)
   (Συνεκδικασθείσες υποθέσεις C-360/15 και C-31/16) (1)
   
   ((Προδικαστική παραπομπή - Υπηρεσίες στην εσωτερική αγορά - Οδηγία 2006/123/ΕΚ - Πεδίο εφαρμογής - Άρθρο 2, παράγραφος 2, στοιχείο γʹ - Αποκλεισμός των υπηρεσιών και των δικτύων ηλεκτρονικών επικοινωνιών - Άρθρο 4, σημείο 1 - Έννοια του όρου «υπηρεσία» - Λιανικό εμπόριο προϊόντων - Κεφάλαιο III - Ελευθερία εγκαταστάσεως των παρόχων υπηρεσιών - Δυνατότητα εφαρμογής σε αμιγώς εσωτερικές καταστάσεις - Άρθρο 15 - Απαιτήσεις που πρέπει να αξιολογηθούν - Εδαφικός περιορισμός - Χωροταξικό σχέδιο το οποίο απαγορεύει το λιανικό εμπόριο μη ογκωδών προϊόντων σε γεωγραφικές ζώνες εκτός του κέντρου της πόλεως - Προστασία του αστικού περιβάλλοντος - Άδειες για την παροχή δικτύων και υπηρεσιών ηλεκτρονικών επικοινωνιών - Οδηγία 2002/20/ΕΚ - Χρηματικές επιβαρύνσεις που συνδέονται με τα δικαιώματα εγκαταστάσεως ευκολιών για δημόσιο δίκτυο ηλεκτρονικών επικοινωνιών))
   (2018/C 112/02)
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden, Raad van State
   
      Διάδικοι στην υπόθεση της κύριας δίκης
   
   College van Burgemeester en Wethouders van de gemeente Amersfoort (C-360/15), Visser Vastgoed Beleggingen BV (C-31/16)
   
      κατά
   
   X BV (C-360/15), Raad van de gemeente Appingedam (C-31/16)
   
      Διατακτικό
   
   
               1)
            
            
               Το άρθρο 2, παράγραφος 2, στοιχείο γʹ, της οδηγίας 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά, έχει την έννοια ότι αυτή δεν εφαρμόζεται επί τελών των οποίων το γενεσιουργό γεγονός συνδέεται με τα δικαιώματα των αδειοδοτημένων να παρέχουν δίκτυα και υπηρεσίες ηλεκτρονικής επικοινωνίας επιχειρήσεων να εγκαθιστούν καλώδια για δημόσιο δίκτυο ηλεκτρονικών επικοινωνιών.
            
         
               2)
            
            
               Το άρθρο 4, σημείο 1, της οδηγίας 2006/123 έχει την έννοια ότι η δραστηριότητα λιανικού εμπορίου προϊόντων συνιστά «υπηρεσία» για τους σκοπούς της εφαρμογής της οδηγίας αυτής.
            
         
               3)
            
            
               Οι διατάξεις του κεφαλαίου ΙΙΙ της οδηγίας 2006/123, σχετικά με την ελευθερία εγκαταστάσεως των παρόχων υπηρεσιών, έχουν την έννοια ότι εφαρμόζονται και σε κατάσταση της οποίας όλα τα κρίσιμα στοιχεία περιορίζονται στο εσωτερικό ενός και μόνου κράτους μέλους.
            
         
               4)
            
            
               Το άρθρο 15, παράγραφος 1, της οδηγίας 2006/123 έχει την έννοια ότι δεν αντιτίθεται στο να απαγορεύουν κανόνες δημοτικού χωροταξικού σχεδίου τη δραστηριότητα λιανικού εμπορίου μη ογκωδών προϊόντων σε γεωγραφικές ζώνες εκτός του κέντρου πόλεως του συγκεκριμένου δήμου, αρκεί να πληρούται το σύνολο των προϋποθέσεων του άρθρου 15, παράγραφος 3, της οδηγίας αυτής, πράγμα που εναπόκειται στο αιτούν δικαστήριο να εξακριβώσει.
            
         
      (1)  ΕΕ C 346 της 19.10.2015.
   
      ΕΕ C 136 της 18.04.2016.